**7.a, 7.b, 7.c – ZGODOVINA (10.teden)**

Dragi sedmarji. Za nami je ocenjevanje. Verjamem, da ste v priprave vložili dovolj dela in učenja, da vam je šlo dobro in bodo rezultati taki, kot si jih želite.

Pred ocenjevanjem smo začeli že z novo tematiko, Evropski visoki srednji vek. To je tudi zadnje poglavje v letošnjem šolskem letu. Spoznali ste Vikinge, viteze in novonastale države okoli leta 1000.

Kot ste že navajeni, vse kar bo pisano ***odebeljeno in poševno,*** zapišite kot zapis snovi v zvezek.

1. OBRAVNAVA NOVE SNOVI

- Naslov: ***Slovenske zgodovinske dežele***

***- v 10.stoletju je slovensko ozemlje del Rimsko-nemškega cesarstva.***

***- posesti plemičev postanejo »države v državi« imenovane dežele.***

***- deželo je vodil deželni knez.***

***- na današnjem slovenskem ozemlju so se oblikovale naslednje dežele:***



***\*Štajerska***

***\*Koroška***

***\*Kranjska***

***\*Goriška***

***\*Istra***

- S pomočjo zemljevida reši nalogo. Nalogo lahko prepišeš v zvezek in rešiš ali pa jo natisneš, nalepiš v zvezek in rešiš.

- napišete podnaslov: ***Habsburžani***

***- pomembna plemiška družina, ki je izvirala iz Švice.***

***- v 13. stoletju so imeli v lasti večino posesti v slovenskih deželah.***

- S pomočjo učbenika (str.110) reši nalogo. Odgovore, s celimi stavki, zapiši v zvezek kot zapis snovi.

1. Razloži pojem HABSBURŠKA DEDNA POSEST.


2. Katere slovenske zgodovinske dežele so v svojo last pridobili Habsburžani do 15. stoletja?




- Naslednji podnaslov: ***Celjski grofje***

***-ogrozijo oblast Habsburžanov na slovenskem prostoru v 14. in 15. stoletju.***

- S pomočjo učbenika (str.110, 111) reši naslednje naloge, ki so tudi pregled o Celjskih grofih. Naloge prepiši v zvezek ali jih natisni in nalepi.

1. Dopolni časovni trak.



1. Na zemljevidu je označena celjska posest iz leta 1456.
2. Opiši njen obseg.
3. S katero plemiško družino je bila posest povezana?
4. S pomočjo zgodovinskega vira zapiši, zakaj so bili Grofje Celjski zelo uspešna družina.
5. Kje v Sloveniji danes lahko najdeš simbole Celjskih Grofov? Kateri simboli so to?